pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ทีม พม.หนึ่งเดียว จ.นราธิวาส เร่งเข้าช่วยเหลือกลุ่มเปราะบางเดือดร้อนจากภัยน้ำท่วมในศูนย์พักพิงชั่วคราว
วันพฤหัสบดีที่ 28 ธันวาคม 2566
ทีม พม.หนึ่งเดียว จ.นราธิวาส เร่งเข้าช่วยเหลือกลุ่มเปราะบางเดือดร้อนจากภัยน้ําท่วมในศูนย์พักพิงชั่วคราว
ทีม พม.หนึ่งเดียว จ.นราธิวาส เร่งเข้าช่วยเหลือกลุ่มเปราะบางเดือดร้อนจากภัยน้ําท่วมในศูนย์พักพิงชั่วคราว
วันที่ 28 ธันวาคม 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ขณะนี้ เกิดเหตุอุทกภัยในหลายพื้นที่ของภาคใต้ โดยเฉพาะ 3 จังหวัดชายแดน ได้แก่ จังหวัดยะลา ปัตตานี และนราธิวาส ทําให้พี่น้องประชาชนได้รับความเดือดร้อนเป็นจํานวนมาก โดยเฉพาะกลุ่มเปราะบาง ได้แก่ เด็กเล็ก ผู้สูงอายุ คนพิการ และผู้ด้อยโอกาส ที่ต้องได้รับการช่วยเหลืออย่างทันท่วงที ซึ่งนายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มีความห่วงใยพี่น้องประชาชน โดยเฉพาะกลุ่มเปราะบาง โดยได้สั่งการด่วนให้ ตน ในฐานะปลัดกระทรวงการพัฒนาสังคมและความมั่นคงของมนุษย์ เร่งทุกหน่วยงานสังกัดกระทรวง พม. ในพื้นที่ประสบอุทกภัย เข้าช่วยเหลือพี่น้องประชาชน เพื่อบรรเทาความเดือดร้อนโดยเร็วที่สุด
นายอนุกูล กล่าวต่อไปว่า สําหรับจังหวัดนราธิวาส ศูนย์เร่งรัดจัดการสวัสดิภาพประชาชน (ศรส.) กระทรวง พม. โดย หน่วยงานทีม พม.หนึ่งเดียว จังหวัดนราธิวาส ได้ลงพื้นที่ช่วยเหลือพี่น้องประชาชนที่ประสบภัยน้ําท่วม ณ ศูนย์พักพิงกองร้อย อส. อําเภอเมือง จังหวัดนราธิวาส พบว่า มีครอบครัวผู้ประสบภัย 58 ครัวเรือน โดยมีเด็กเล็ก 0 - 6 ปี จํานวน 31 คน เด็ก 7 - 17 ปี จํานวน 31 คน ผู้สูงอายุ จํานวน 17 คน คนพิการ จํานวน 4 คน (ป่วยติดเตียง 1 คน) และประชาชนทั่วไป จํานวน 121 คน ทั้งนี้ ได้ดําเนินการสํารวจและจัดทําข้อมูลกลุ่มเปราะบาง ได้แก่ เด็ก ผู้สูงอายุ และคนพิการ ที่พักอาศัยในศูนย์พักพิงชั่วคราว ที่ทางอําเภอจัดให้ พร้อมมอบสิ่งของที่จําเป็น เครื่องอุปโภคและบริโภคให้แก่ผู้ประสบภัย อีกทั้งพูดคุยให้กําลังใจ ช่วยฟื้นฟูเยียวยาสภาพจิตใจผู้ประสบภัย ร่วมกับทีมสหวิชาชีพ MCATT ของโรงพยาบาลนราธิวาส และประสานหน่วยงานในพื้นที่ ได้แก่ อบต.ลําภู อบต.มานังตายอ อบต.บางปอ และอําเภอเมืองจังหวัดนราธิวาส ในการช่วยเหลือผู้ประสบภัย อีกทั้งสํารวจปัญหาความเดือดร้อนและความต้องการของครัวเรือนกลุ่มเปราะบางในเบื้องต้น เพื่อวางแผนการให้ความช่วยเหลือตามภารกิจของกระทรวง พม. โดยด่วน
ทั้งนี้ หากประชาชนที่ประสบปัญหาความเดือดร้อนต้องการความช่วยเหลือเร่งด่วน สามารถโทรขอความช่วยเหลือได้ที่ ศูนย์เร่งรัดจัดการสวัสดิภาพประชาชน (ศรส.) ผ่าน สายด่วน พม. โทร. 1300 บริการฟรี 24 ชั่วโมง
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม#พมหนึ่งเดียว #ศรส #พม. #น้ําท่วมภาคใต้
รัฐบาลไทย-ข่าวทำเนียบรัฐบาล-ครม.ไฟเขียวต่ออายุลดภาษีรถยนต์ไฟฟ้า พร้อมทั้งขยายระยะเวลาการใช้บังคับอัตราภาษีสำหรับสินค้ารถยนต์
วันพฤหัสบดีที่ 28 ธันวาคม 2566
ครม.ไฟเขียวต่ออายุลดภาษีรถยนต์ไฟฟ้า พร้อมทั้งขยายระยะเวลาการใช้บังคับอัตราภาษีสําหรับสินค้ารถยนต์
.....
ครม.ไฟเขียวต่ออายุลดภาษีรถยนต์ไฟฟ้า พร้อมทั้งขยายระยะเวลาการใช้บังคับอัตราภาษีสําหรับสินค้ารถยนต์
.
ที่ประชุมครม. (26 ธ.ค. 66) เห็นชอบร่างกฎกระทรวง ตามที่ ก.คลังเสนอ จํานวน 2 ฉบับ :
1. ร่างประกาศกระทรวงการคลัง เรื่อง การลดอัตราอากรและยกเว้นอากรศุลกากรสําหรับรถยนต์ไฟฟ้าแบบแบตเตอรี่สําเร็จรูปที่นําเข้ามาทั้งคัน (ฉบับที่ ..)
>> เป็นการ “ขยายระยะเวลา” ลดอัตราอากรหรือยกเว้นอากรสําหรับรถยนต์ไฟฟ้าแบบแบตเตอรี่สําเร็จรูป เฉพาะรุ่นที่มีราคาขายปลีกแนะนําไม่เกิน 2 ล้านบาท ที่นําเข้าตั้งแต่วันที่ 1 ม.ค. 67 - 31 ธ.ค. 68 ลงไม่เกิน 40% ทั้งนี้ ผู้นําเข้ารถยนต์ไฟฟ้าดังกล่าว ต้องปฏิบัติตามหลักเกณฑ์หรือเงื่อนไขที่กรมสรรพสามิตกําหนด
.
2. ร่างกฎกระทรวงกําหนดพิกัดอัตราภาษีสรรพสามิต (ฉบับที่ ..) พ.ศ. ... (สินค้ารถยนต์นั่งหรือรถยนต์โดยสารที่มีที่นั่งไม่เกิน 10 คน แบบประหยัดพลังงานมาตรฐานสากล รุ่นที่ 1)
>> เป็นการ “ขยายระยะเวลา” การใช้บังคับอัตราภาษีสรรพสามิตสําหรับสินค้ารถยนต์หรือรถยนต์โดยสารที่มีที่นั่งไม่เกิน 10 คน (ประเภทที่ 06.01 และ 06.02 แบบประหยัดพลังงานมาตรฐานสากล รุ่นที่ 1 (ECO Car phase 1) ในอัตราร้อยละ 14 ออกไปอีก 2 ปี ตั้งแต่วันที่ 1 ม.ค. 67 - 31 ธ.ค. 68 โดย “ให้ใช้บังคับตั้งแต่วันที่ 1 ม.ค.67 เป็นต้นไป”
.
การออกมาตรการดังกล่าว สืบเนื่องมาจาก มติ ครม. เมื่อวันที่ 19 ธ.ค. 66 ได้อนุมัติมาตรการสนับสนุนการใช้ยานยนต์ไฟฟ้า ระยะที่ 2 หรือ EV 3.5 ในช่วงเวลา 4 ปี (พ.ศ. 2567 – 2570) ตั้งเป้าว่าจะส่งผลให้อุตสาหกรรมยานยนต์ไฟฟ้าขยายตัวอย่างต่อเนื่อง และผลักดันไทยก้าวสู่การเป็นฐานผลิตชั้นนําของอุตสาหกรรมยานยนต์ไฟฟ้าในภูมิภาค
.
อ่านเพิ่มเติม คลิก https://www.thaigov.go.th/news/contents/details/76642
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐบาลอวยพรปีใหม่ให้ใช้ช่วงเวลาแห่งการเฉลิมฉลองนี้ร่วมกับครอบครัวและญาติมิตรอย่างมีความสุข เดินทางด้วยความปลอดภัย และก้าวเข้าสู่ศักราชใหม่ด้วยพลัง
วันพฤหัสบดีที่ 28 ธันวาคม 2566
28/12/2566
รัฐบาลอวยพรปีใหม่ให้ใช้ช่วงเวลาแห่งการเฉลิมฉลองนี้ร่วมกับครอบครัวและญาติมิตรอย่างมีความสุข เดินทางด้วยความปลอดภัย และก้าวเข้าสู่ศักราชใหม่ด้วยพลัง
รัฐบาลอวยพรปีใหม่ให้ใช้ช่วงเวลาแห่งการเฉลิมฉลองนี้ร่วมกับครอบครัวและญาติมิตรอย่างมีความสุข เดินทางด้วยความปลอดภัย และก้าวเข้าสู่ศักราชใหม่ด้วยพลัง
วันที่ 28 ธันวาคม 2566 นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง และรัฐบาล ขออวยพรให้ในช่วงเทศกาลส่งท้ายปีเก่าต้อนรับปีใหม่ ขอให้ประชาชนใช้เวลาช่วงวันหยุด 4 วัน พักผ่อนอย่างเต็มที่ เดินทางกลับภูมิลําเนาอย่างปลอดภัย ระมัดระวังการขับขี่รถ ไม่ดื่มเครื่องดื่มแอลกอฮอล์
ทั้งนี้ นายกรัฐมนตรี ขอบคุณเจ้าหน้าที่ที่จะต้องปฏิบัติหน้าที่ในช่วงเทศกาลปีใหม่ทุกคน ในการอํานวยความสะดวกการเดินทางให้ประชาชน ตลอดจนให้คําแนะนํา และกวดขันพฤติกรรมที่อาจเป็นสาเหตุของการเกิดอุบัติเหตุได้ เพื่อให้ประชาชนเดินทางอย่างสุขใจห่างไกลอุบัติเหตุในช่วงเทศกาลปีใหม่นี้ โดยรัฐบาลและหน่วยงานรัฐได้เตรียมมาตรการและโครงการต่างๆ เพื่อมอบเป็นของขวัญปีใหม่ พ.ศ. 2567 ให้แก่ประชาชน กว่า 255 โครงการ อีกด้วย
โฆษกประจําสํานักนายกรัฐมนตรี กล่าวว่าอีกกิจกรรมที่จัดเป็นประจําทุกปีในช่วงเวลาสิ้นปี คือการจัดกิจกรรมสวดมนต์ เพื่อความเป็นสิริมงคลในการเข้าสู่ศักราชใหม่ ซึ่งโดยส่วนใหญ่จะจัดขึ้นทุกวัดในราชอาณาจักร รวมถึงวัดไทยในต่างประเทศจะจัดให้มีการสมาทานศีล ฟังพระธรรมเทศนา สวดมนต์ และเจริญจิตตภาวนาข้ามปี ในช่วงคืนวันที่ 31 ธันวาคม 2566 และวันที่ 1 มกราคม 2567 หรือพิจารณาตามความเหมาะสม
“นายกรัฐมนตรีห่วงใย และปรารถนาดีต่อประชาชนชาวไทย อวยพรให้ใช้ช่วงเวลาแห่งความสุขนี้ไปด้วยรอยยิ้ม ใช้เวลาแห่งการเฉลิมฉลองนี้ร่วมกับครอบครัวและญาติมิตรอย่างมีความสุข เดินทางด้วยความปลอดภัย เก็บพลังมาปฏิบัติหน้าที่ในศักราชใหม่ รวมทั้ง มีความสุขสมหวังทุกประการในปี 2567 ทั้งนี้ รัฐบาลมุ่งมั่นสร้างเศรษฐกิจไทยให้มีเสถียรภาพมากขึ้น จากมาตรการกระตุ้นเศรษฐกิจ ส่งเสริมการลงทุน รวมถึงพร้อมร่วมพัฒนาศักยภาพของประเทศ การนําจุดเด่นด้านต่าง ๆ ของประเทศมาสร้างสรรค์ให้เกิดประโยชน์เชิงเศรษฐกิจ เชื่อมั่นว่าปีหน้า 2567 ตัวเลขทางเศรษฐกิจของประเทศจะต้องดีขึ้น มีพัฒนาการ ตลอดจนเชื่อว่า จะส่งผลให้วิถีชีวิตของประชาชนชาวไทยดีขึ้น” นายชัย กล่าว
รัฐบาลไทย-ข่าวทำเนียบรัฐบาล-​“รัฐบาล”ชื่นชม เกษตรกรโคราช ตัดอ้อยสดแทนการเผา ได้อ้อยคุณภาพ ราคาดี แถมช่วยลดฝุ่น PM2.5 พร้อมเชิญชวนเกษตรกรทั่วประเทศลดการเผา
วันอาทิตย์ที่ 17 ธันวาคม 2566
17/12/2566
​“รัฐบาล”ชื่นชม เกษตรกรโคราช ตัดอ้อยสดแทนการเผา ได้อ้อยคุณภาพ ราคาดี แถมช่วยลดฝุ่น PM2.5 พร้อมเชิญชวนเกษตรกรทั่วประเทศลดการเผา
​“รัฐบาล”ชื่นชม เกษตรกรโคราช ตัดอ้อยสดแทนการเผา ได้อ้อยคุณภาพ ราคาดี แถมช่วยลดฝุ่น PM2.5 พร้อมเชิญชวนเกษตรกรทั่วประเทศลดการเผา
17 ธ.ค. 66 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวถึงกรณีเกษตรกรโคราชในหลายพื้นที่ มีความตื่นตัวกับสถานการณ์ฝุ่น PM 2.5 ในปัจจุบัน ช่วงนี้เป็นช่วงฤดูเปิดหีบอ้อย เกษตรกรทยอยเก็บเกี่ยวผลผลิตอ้อย โดยส่วนใหญ่จะเน้นตัดอ้อยสดแทนการเผา ซึ่งปกติฤดูการเก็บเกี่ยวจะตรงกับช่วงสถานการณ์ฝุ่น PM 2.5 หนาแน่นพอดี การตัดอ้อยสดนอกจากจะแก้ปัญหาเรื่องฝุ่นแล้ว ยังสามารถทําให้ขายอ้อยได้ราคาดี และมีคุณภาพเพราะอ้อยจะมีความหวาน ที่สําคัญใบและยอดอ้อยยังสามารถนําไปขายเพื่อเป็นเชื้อเพลิงให้แก่โรงไฟฟ้าชีวมวลได้อีกด้วย
น.ส.เกณิกา กล่าวต่ออีกว่า รัฐบาลโดยรัฐมนตรีกระทรวงอุตสาหกรรม ได้กล่าวชื่นชมเกษตรกรผู้ปลูกอ้อยโคราชว่าถือเป็นการนําร่องและเป็นแบบอย่างที่ดีให้แก่เกษตรกรในพื้นที่จังหวัดอื่นๆ ให้มีการตื่นตัวและร่วมมือกันลดเผา เพราะทําให้ผลผลิตมีความคุ้มค่า ลดต้นทุนและแก้ปัญหาฝุ่นอีกด้วย หากเกษตรกรช่วยกันแบบนี้ทั่วประเทศก็จะเป็นการแก้ปัญหาอีกหนึ่งต้นตอของฝุ่น PM 2.5 อย่างยั่งยืน และจากผลการประชุมคณะรัฐมนตรี (ครม.) มีมติเห็นชอบเงินสนับสนุนตัดอ้อยสดในโครงการสนับสนุนชาวไร่อ้อย ตัดอ้อยสดคุณภาพดีเพื่อลดฝุ่น PM 2.5 ไปแล้วนั้น ชาวไร่อ้อยจะได้รับเงินสนับสนุนตัดอ้อยสดตันละ 120 บาท คาดว่ามีชาวไร่อ้อยที่เข้าร่วมโครงการ 140,000 ราย เพื่อช่วยบรรเทาความเดือดร้อนให้กับชาวไร่อ้อยที่จะเริ่มจ่ายเงินได้ในเดือน ม.ค.2567 นี้
รัฐบาลไทย-ข่าวทำเนียบรัฐบาล-นายกฯ หารือนายกฯ ญี่ปุ่น ตอกย้ำความสัมพันธ์ที่ใกล้ชิด แสวงหารือความร่วมมือในอุตสาหกรรมใหม่ๆ ให้แน่นแฟ้นยิ่งขึ้น
วันอาทิตย์ที่ 17 ธันวาคม 2566
นายกฯ หารือนายกฯ ญี่ปุ่น ตอกย้ําความสัมพันธ์ที่ใกล้ชิด แสวงหารือความร่วมมือในอุตสาหกรรมใหม่ๆ ให้แน่นแฟ้นยิ่งขึ้น
นายกฯ หารือนายกฯ ญี่ปุ่น ตอกย้ําความสัมพันธ์ที่ใกล้ชิด แสวงหารือความร่วมมือในอุตสาหกรรมใหม่ๆ ให้แน่นแฟ้นยิ่งขึ้น
วันนี้ (17 ธันวาคม 2566) เวลา 15.40 น. ตามเวลาท้องถิ่นกรุงโตเกียว ซึ่งเร็วกว่ากรุงเทพฯ 2 ชม. ณ ทําเนียบนายกรัฐมนตรีญี่ปุ่น กรุงโตเกียว นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง หารือทวิภาคีกับนายคิชิดะ ฟูมิโอะ (H.E. Mr. Kishida Fumio) นายกรัฐมนตรีญี่ปุ่น ระหว่างการประชุมสุดยอดอาเซียน-ญี่ปุ่น สมัยพิเศษ เพื่อฉลองวาระครบรอบ 50 ปีความสัมพันธ์อาเซียน-ญี่ปุ่น นายชัย วัชรงค์ โฆษกประจําสํานักนายกรัฐมนตรี สรุปสาระสําคัญ ดังนี้
นายกฯ ย้ําความสําคัญการส่งเสริมสภาพแวดล้อมการลงทุนให้กับญี่ปุ่น ซึ่งไทยจะออกมาตรการยกเว้นวีซ่าให้นักธุรกิจญี่ปุ่นเข้าไทยเพื่อติดต่อธุรกิจระยะสั้น พร้อมกล่าวฝากรัฐบาลญี่ปุ่นสนับสนุนธุรกิจของเอกชนไทย และหวังที่จะร่วมมือกับญี่ปุ่นในด้าน Soft power ในโครงการ OTOP ซึ่งได้รับแรงบันดาลใจจาก OVOP ของญี่ปุ่น
ในความร่วมมือเศรษฐกิจดิจิทัล ไทยหวังว่าจะมีนักลงทุนและแรงงานทักษะสูงด้านดิจิทัลจากญี่ปุ่นเข้ามาลงทุนเพิ่ม โดยเฉพาะในสาขา Data Center ขนาดใหญ่และบริการคลาวด์คุณภาพสูง ทั้งนี้ นายกฯ สนับสนุนในหลักการข้อเสนอความร่วมมือด้านพลังงานและอุตสาหกรรม (Energy and Industrial Dialogue) และยินดีร่วมมือเพื่อการเปลี่ยนผ่านด้านพลังงานตามกรอบพันธมิตรเอเซค (AZEC) กับญี่ปุ่น โอกาสนี้ นายกฯ ยังได้แจ้งว่า ไทยสนใจที่จะสมัครเข้า OECD เพื่อยกระดับคุณภาพเศรษฐกิจไทย
ด้านนายกฯ ญี่ปุ่น ได้ขอบคุณรัฐบาลไทยที่ยกเว้นวีซ่าให้นักธุรกิจญี่ปุ่นเข้าไทยเพื่อติดต่อธุรกิจระยะสั้น ซึ่งจะทําให้เกิดการขยายตัวของการลงทุนในไทย นอกจากนี้ นายกฯ ญี่ปุ่นยังเสนอจัดตั้งกลไก Energy and Industrial Dialogue กับไทยเพื่อพัฒนาความร่วมมือด้านพลังงานและอุตสาหกรรม โดยนายกฯ จะมอบหน่วยงานที่เกี่ยวข้องหารือกับญี่ปุ่นต่อไป
ในส่วนของความสัมพันธ์ระดับภูมิภาค ผู้นําทั้งสองได้หารือถึงสถานการณ์ในเมียนมาอย่างสร้างสรรค์ ซึ่งไทยกําลังหารือกับเมียนมาเกี่ยวกับการให้ความช่วยเหลือทางด้านมนุษยธรรม และขอให้ญี่ปุ่นมาร่วมสร้างสันติภาพในภูมิภาค
ประเด็นภูมิภาค/ระหว่างประเทศ นายกฯ กล่าวขอบคุณสําหรับความห่วงใยเรื่องตัวประกันคนไทย ซึ่งทั้งสองฝ่ายเห็นพ้องและมีท่าทีที่สอดคล้องกันที่เห็นว่าทุกฝ่ายควรยุติความรุนแรงและหาทางออกผ่านการหารือ
รัฐบาลไทย-ข่าวทำเนียบรัฐบาล-รมว.ธรรมนัส ติดตามโครงการปรับปรุงประตูระบายน้ำคลองบางใหญ่
วันอาทิตย์ที่ 17 ธันวาคม 2566
รมว.ธรรมนัส ติดตามโครงการปรับปรุงประตูระบายน้ําคลองบางใหญ่
รมว.ธรรมนัส ติดตามโครงการปรับปรุงประตูระบายน้ําคลองบางใหญ่
ฟื้นคืนวิถีชีวิตชุมชนริมคลอง ต่อยอดสู่การท่องเที่ยว
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่ติดตามราชการโครงการปรับปรุงประตูระบายน้ําคลองบางใหญ่ โดยมีผู้บริหารกระทรวงเกษตรและสหกรณ์ และผู้บริหารจังหวัดนนทบุรี เข้าร่วม ณ ประตูระบายน้ําคลองบางใหญ่ ต.บางแม่นาง อ.บางใหญ่ จ.นนทบุรี ซึ่งกระทรวงเกษตรฯ โดยกรมชลประทาน ร่วมกับส่วนราชการจังหวัดนนทบุรี เข้าสํารวจความต้องการและรับฟังความคิดเห็นประชาชนในพื้นที่สําหรับการพัฒนาและปรับปรุงประตูระบายน้ําคลองบางใหญ่ ซึ่งมีอายุเก่าแก่กว่า 70 ปี เพื่อพัฒนาการบริหารจัดการน้ํา และปรับปรุงเส้นทางสัญจรทางน้ําของประชาชนที่อาศัยอยู่บริเวณริมคลองให้มีความสะดวกมากยิ่งขึ้น อีกทั้งเป็นการฟื้นฟูวิถีชีวิตชุมชนริมคลอง และสามารถต่อยอดสู่การส่งเสริมการท่องเที่ยวคลองบางใหญ่ได้อีกด้วย โดยเร่งให้บรรจุแผนการดําเนินโครงการ ในปีงบประมาณ 2568 ในโอกาสนี้ รัฐมนตรีว่าการเกษตรฯ ได้มอบหมายกรมชลประทาน สําหรับการศึกษาแนวทางแก้ไขปัญหาเรื่องน้ําเค็มทะลักเข้าพื้นที่เกษตรกรรมของประชาชน ต่อไป
สําหรับแผนปรับปรุงประตูระบายน้ําคลองบางใหญ่ ประกอบด้วย การรื้อถอนประตูระบายน้ําเดิม และก่อสร้างประตูระบายน้ํา ขนาด 6.00x6.00 เมตร จํานวน 2 ช่อง ก่อสร้างประตูเรือสัญจร ขนาด 6.00x6.00 เมตร จํานวน 1 ช่อง พร้อมทั้งก่อสร้างทางสัญจรสําหรับรถจักรยานยนต์ ความกว้างอย่างน้อย 2.50 เมตร เพื่อเพิ่มประสิทธิภาพการบริหารจัดการน้ํา ป้องกันและบรรเทาปัญหาอุทกภัย รองรับการสัญจรทางน้ําและเพิ่มโอกาสในการท่องเที่ยวในพื้นที่ รวมทั้งลดการเกิดปัญหามลพิษและการเน่าเสียของน้ํา
รัฐบาลไทย-ข่าวทำเนียบรัฐบาล-รองโฆษกฯ รัดเกล้าฯ เผยกระทรวงเกษตรและสหกรณ์ ผนึกกำลังกับภาคเอกชน พัฒนาวิจัยสายพันธุ์และปรับปรุงพันธุ์ข้าวไทย เสริมสร้างขีดความสามารถในการแข่งขันของข้าวไทยในตลาดโลก
วันอาทิตย์ที่ 17 ธันวาคม 2566
17/12/2566
รองโฆษกฯ รัดเกล้าฯ เผยกระทรวงเกษตรและสหกรณ์ ผนึกกําลังกับภาคเอกชน พัฒนาวิจัยสายพันธุ์และปรับปรุงพันธุ์ข้าวไทย เสริมสร้างขีดความสามารถในการแข่งขันของข้าวไทยในตลาดโลก
รองโฆษกฯ รัดเกล้าฯ เผยกระทรวงเกษตรและสหกรณ์ ผนึกกําลังกับภาคเอกชน พัฒนาวิจัยสายพันธุ์และปรับปรุงพันธุ์ข้าวไทย เสริมสร้างขีดความสามารถในการแข่งขันของข้าวไทยในตลาดโลก
วันนี้ (17 ธ.ค. 66) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ด้วยนโยบายของรัฐบาล ในการเสริมสร้างขีดความสามารถทางการแข่งขันของเกษตรกรไทย และผลิตเมล็ดพันธุ์ข้าวดี มีคุณภาพ ให้เพียงพอต่อความต้องการของชาวนา เพื่อเพิ่มศักยภาพการผลิต และยกระดับประสิทธิภาพของผลผลิตให้มีคุณภาพมากขึ้น ให้สามารถรองรับความต้องการของตลาดโลก และสามารถแข่งขันกับประเทศเพื่อนบ้านได้นั่น กระทรวงเกษตรและสหกรณ์จึงได้ร่วมกับภาคเอกชน พัฒนาวิจัยสายพันธุ์และปรับปรุงพันธุ์ข้าวไทย
รองโฆษกประจําสํานักนายกรัฐมนตรี กล่าวว่า กรมการข้าว กระทรวงเกษตรและสหกรณ์ จึงได้ร่วมกับภาคเอกชน บริษัท รวมใจพัฒนาความรู้ จํากัด วิจัยพัฒนาสายพันธุ์ และปรับปรุงสายพันธุ์ข้าวไทย โดยใช้สถานีทดลองข้าวที่มีอยู่ทั่วประเทศ ร่วมกันคิดใช้องค์ความรู้ที่มีนํามาศึกษาทดลองเพื่อพัฒนาสิ่งใหม่ๆ ให้เกิดประโยชน์กับประเทศและชาวนาไทย ทั้งนี้ กรมการข้าวยังได้เร่งผลิตเมล็ดพันธุ์เพื่อให้เพียงพอต่อความต้องการของพี่น้องเกษตรกร โดยในเดือนเมษายน 2567 เตรียมประกาศรับรองพันธุ์เพิ่มอีก 8 สายพันธุ์ ซึ่งมีผลผลิตเฉลี่ยไม่ต่ํากว่า 1,300 กิโลกรัมต่อไร่ขึ้นไป
กระทรวงเกษตรและสหกรณ์ เดินหน้าพัฒนาข้าวไทย ภายใต้หลักการ “ตลาดนํา นวัตกรรมเสริม เพิ่มรายได้” เนื่องจากข้าวถือเป็นพืชเศรษฐกิจหลักของประเทศไทย โดยมุ่งพัฒนาตลาด ทั้งในและต่างประเทศ การแปรรูป และการนํานวัตกรรมมาใช้ให้เกิดประโยชน์ รวมทั้งพัฒนาพันธุ์ข้าวที่หลากหลาย สนองความต้องการของตลาดโลก เพิ่มขีดความสามารถในการแข่งขันของข้าวไทย และยังเป็นการเพื่อสร้างรายได้ให้แก่พี่น้องเกษตรกรไทยอีกทางหนึ่งด้วย
“รัฐบาลให้ความสําคัญกับข้าว ที่ถือเป็นสินค้าเกษตรหลักของประเทศ มุ่งเน้นพัฒนาตลอดทั้งห่วงโซ่อุปทาน ทั้งส่งเสริม สนับสนุนการวิจัยและพัฒนาสายพันธุ์ข้าวที่หลากหลาย นําเทคโนโลยี และนวัตกรรมสมัยใหม่มาใช้ในการผลิต เพื่อลดต้นทุนด้านการเกษตร ส่งเสริมแนวทางเป็นมิตรต่อสิ่งแวดล้อม สร้างความเข้มแข็งให้กับเกษตรกร สามารถพึ่งพาตนเองได้ ส่งเสริมการผลิตข้าวที่ได้มาตรฐานรองรับ ตรงตามความต้องการและสามารถแข่งขันในตลาดโลก” นางรัดเกล้า กล่าว
รัฐบาลไทย-ข่าวทำเนียบรัฐบาล-กระทรวงเกษตรฯ ห่วงใยเกษตรกรผู้เลี้ยงสัตว์ เร่งรณรงค์ฉีดวัคซีนป้องกันโรคระบาดสัตว์ทั่วประเทศ
วันอาทิตย์ที่ 17 ธันวาคม 2566
กระทรวงเกษตรฯ ห่วงใยเกษตรกรผู้เลี้ยงสัตว์ เร่งรณรงค์ฉีดวัคซีนป้องกันโรคระบาดสัตว์ทั่วประเทศ
กระทรวงเกษตรฯ ห่วงใยเกษตรกรผู้เลี้ยงสัตว์ เร่งรณรงค์ฉีดวัคซีนป้องกันโรคระบาดสัตว์ทั่วประเทศ
นายไชยา พรหมา รัฐมนตรีช่วยว่าการกระทรวงเกษตรและสหกรณ์ ได้มอบหมาย นายคุณากร ปรีชาชนะชัย ผู้ช่วยเลขานุการรัฐมนตรีว่าการกระทรวงเกษตรและสหกรณ์ เป็นประธานเปิดกิจกรรม Kick off "โครงการการรณรงค์ฉีดวัคซีนป้องกันโรคปากและเท้าเปื่อย วัคซีนป้องกันโรคเฮโมรายิกเซปทิซีเมีย และวัคซีนลัมปีสกิน ครั้งที่ 1/2567 โดยมี ผู้บริหาร เจ้าหน้าที่สังกัดกระทรวงเกษตรและสหกรณ์ และเจ้าหน้าที่ส่วนจังหวัดให้การต้อนรับ ณ โรงเรียนบ้านปราสาท หมู่ 5 ตําบลท่าตูม อําเภอท่าตูม จังหวัดสุรินทร์ สําหรับวัตถุประสงค์ของการจัดงานครั้งนี้ เพื่อสร้างความรู้ความเข้าใจให้เกษตรกรตระหนักถึงความสําคัญในการฉีดวัคซีนป้องกันโรคระบาดสัตว์ ซึ่งสามารถช่วยลดความสูญเสียให้เกษตรกรผู้เลี้ยงสัตว์ในพื้นที่ และสามารถช่วยให้ปศุสัตว์มีคุณภาพดีสามารถสร้างรายได้ให้กับเกษตรกรมากขึ้น ผู้ช่วยเลขานุการรัฐมนตรีฯ กล่าวเพิ่มเติมว่า รัฐบาลให้ความสําคัญกับการจัดการปัญหาด้านโรคระบาดสัตว์ ซึ่งเป็นอาชีพเสริมสลับกับการเพาะปลูกของเกษตรกร กระทรวงเกษตรฯ โดยกรมปศุสัตว์จัดให้มีการ Kick Off รณรงค์ฉีดวัคซีนป้องกันโรคระบาดสัตว์ทั่วประเทศ เพื่อสร้างความมั่นใจให้กับคู่ค้าในต่างประเทศ พร้อมขอให้เกษตรกรดูแลสัตว์เลี้ยงอย่างใกล้ชิด ซึ่งการฉีดวัคซีนจะช่วยให้สัตว์มีภูมิคุ้มกัน และลดการแพร่โรคระบาดต่อสัตว์ตัวอื่นได้ ทําให้ผู้บริโภคได้รับผลผลิตที่มีคุณภาพ เกษตรกรมีรายได้ดี และคู่ค้าในต่างประเทศมีความมั่นใจในการค้ากับประเทศไทย นอกจากนี้ กระทรวงเกษตรฯ โดยกรมปศุสัตว์ ได้จัดเจ้าหน้าที่ลงพื้นที่ให้บริการฉีดพ่นน้ํายาฆ่าเชื้อโรคจุดรวมสัตว์ เช่น ตลาดนัดค้าสัตว์ รถบรรทุกสัตว์ ศูนย์รวบรวมน้ํานม พื้นที่เกิดโรคซ้ําซาก และ คอกสัตว์ เพื่อให้เกิดการป้องกันโรคระบาดสัตว์มีประสิทธิภาพขั้นสูงสุด อีกด้วย
รัฐบาลไทย-ข่าวทำเนียบรัฐบาล-นายกฯ เปิดเผยข่าวดี มั่นใจโอกาสเกิดความร่วมมือกับ Apple ด้วย ศักยภาพและการสนับสนุนของรัฐบาลไทย
วันอาทิตย์ที่ 17 ธันวาคม 2566
นายกฯ เปิดเผยข่าวดี มั่นใจโอกาสเกิดความร่วมมือกับ Apple ด้วย ศักยภาพและการสนับสนุนของรัฐบาลไทย
นายกฯ เปิดเผยข่าวดี มั่นใจโอกาสเกิดความร่วมมือกับ Apple ด้วย ศักยภาพและการสนับสนุนของรัฐบาลไทย
นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง โพสต์ X (twitter) ถึงข่าวดีเกี่ยวกับความร่วมมือกับ Apple บริษัทยักษ์ใหญ่ของโลก ดังนี้
“วันนี้มีข่าวดีครับ ผมได้รับจดหมายขอบคุณจากทาง Apple อ้างอิงจากการพบกัน เมื่อตอนผมเดินทางไปซานฟรานซิสโกเมื่อเดือนก่อน
โดยในจดหมายเค้าระบุเลยครับ ว่าประเทศไทยมีศักยภาพ มีความพร้อม ซึ่งเมื่อร่วมกับการสนับสนุนของรัฐบาล ในสาขาที่เกี่ยวข้อง เช่น การศึกษา อุตสาหกรรม แรงงาน ทําให้ผมมั่นใจครับว่าความร่วมมือกับ Apple เกิดขึ้นได้จริง
นี่ถือเป็นอีกหนึ่งผลงานจากการออกไปสร้างความเชื่อมั่น พูดคุยแสดงความพร้อมของรัฐบาล และประชาชนไทยให้กับโลก และบริษัทยักษ์ใหญ่ได้เห็นครับ
ผมเชื่อมั่นครับว่านอกจาก Apple จะมีอีกหลายความร่วมมือที่เกิดขึ้นอย่างเป็นรูปธรรมอย่างแน่นอนครับ”
โฆษกประจําสํานักนายกรัฐมนตรีระบุว่า “ประเทศไทยเปล่งประกายสดใสไปด้วยชุมชนของนักพัฒนาแอพ (developer community) ที่ขึ้นทะเบียนกับระบบ iOS ของ Apple แล้วกว่า 300,000 ราย ทั้งหมดนี้ได้ให้กําเนิดธุรกิจสตาร์ทอัพที่ประสพความสําเร็จอย่างน่าทึ่งกับผลิตภัณฑ์และบริการของ Apple ทั้งนี้ Apple มีความปรารถนาอย่างแรงกล้าที่จะร่วมมือกับรัฐบาลไทยในการปั้นให้นักพัฒนาแอพของไทยก้าวขึ้นชั้นไปถึงระดับโลก ทั้งในแง่ของการพัฒนานวัตกรรมแอพรุ่นต่อไปและในแง่ของความสําเร็จในทางธุรกิจ”
”นายกรัฐมนตรีไม่เคยปล่อยโอกาสให้ผ่านไปแม้แต่ครั้งเดียว ท่านหยิบยกฉกฉวยทุกโอกาสที่เข้ามาทุกการเดินทาง เพื่อให้เกิดโอกาสทางการค้าการลงทุนระหว่างบริษัทชั้นนํากับประเทศ และประชาชนชาวไทย ท่านมีวิสัยทัศน์ และกลยุทธ์ในการทํางาน หาโอกาสเพิ่มความร่วมมือ ให้กับประชาชนชาวไทยได้อย่างน่าทึ่ง ด้วยการนําเสนอจุดขายอย่างชาญฉลาด ผมยืนยันครับ ว่า ยังมีโอกาสดีดีอีกมากในรัฐบาลนี้ที่พร้อมจะส่งต่อให้กับชาวไทยครับ” นายชัย กล่าว
รัฐบาลไทย-ข่าวทำเนียบรัฐบาล-นายกฯ เน้นย้ำ “ความเป็นหุ้นส่วนแบบใจถึงใจ” “Heart-to-heart” partnership ในความสัมพันธ์ไทย - ญี่ปุ่น แลกเปลี่ยนระดับประชาชนที่ใกล้ชิด
วันอาทิตย์ที่ 17 ธันวาคม 2566
นายกฯ เน้นย้ํา “ความเป็นหุ้นส่วนแบบใจถึงใจ” “Heart-to-heart” partnership ในความสัมพันธ์ไทย - ญี่ปุ่น แลกเปลี่ยนระดับประชาชนที่ใกล้ชิด
พร้อมผลักดันความร่วมมือพัฒนาอุตสาหกรรมสร้างสรรค์ Soft Power เพิ่มมูลค่าทางเศรษฐกิจและสังคม
วันนี้ (17 ธันวาคม 2566) เวลา 11.50 น. (ตามเวลาท้องถิ่นกรุงโตเกียว ซึ่งเร็วกว่าประเทศไทย 2 ชม.) ณ โรงแรม Okura Tokyo กรุงโตเกียว ประเทศญี่ปุ่น นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เข้าร่วมและกล่าวถ้อยแถลงในฐานะประเทศผู้ประสานงานความสัมพันธ์อาเซียน-ญี่ปุ่น ในการประชุมสุดยอดอาเซียน-ญี่ปุ่น สมัยพิเศษฯ ช่วงที่ 2 การหารือระหว่างรับประทานอาหารกลางวัน ภายใต้หัวข้อ “Heart to Heart Partners across Generations” โดยภายหลังเสร็จสิ้น นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญ ดังนี้
นายกรัฐมนตรีเน้นย้ําการเสริมสร้างความเป็นหุ้นส่วนแบบใจถึงใจ (Heart-to-Heart Partnership) ผ่านการแลกเปลี่ยนในระดับประชาชน ทั้งในด้านการศึกษาและวัฒนธรรมจากรุ่นสู่รุ่น ซึ่งถือเป็นรากฐานที่สําคัญในความสัมพันธ์ระหว่างไทยกับญี่ปุ่นมาอย่างยาวนาน ญี่ปุ่นถือเป็นพันธมิตรที่ไทยให้ความไว้วางใจอย่างมาก โดยเฉพาะการเสริมสร้างมิตรภาพระหว่างประชาชน อย่างไรก็ตาม นายกรัฐมนตรีเห็นว่า การสร้างความร่วมมือระหว่างรุ่นสู่รุ่นที่แท้จริงในอนาคต จะต้องคํานึงถึงค่านิยมและทัศนคติที่แตกต่างกันของคนหนุ่มสาว รวมถึงต้องใช้ความคิดสร้างสรรค์ในการส่งเสริมความสัมพันธ์ในระดับประชาชนด้วย
นายกรัฐมนตรีกล่าวถึง โครงการเรือเยาวชนเอเชียอาคเนย์ ซึ่งเป็นโครงการที่ส่งเสริมมิตรภาพและสร้างความประทับใจในญี่ปุ่นให้กับทั้งเยาวชนไทยและอาเซียน รวมถึงแอนิเมชันญี่ปุ่น ซึ่งสามารถดึงดูดผู้ชมได้จากรุ่นสู่รุ่น สร้างแรงบันดาลใจ ส่งเสริมความเข้าใจในวัฒนธรรมญี่ปุ่น และปลูกฝังค่านิยมเชิงบวก โดยนายกรัฐมนตรีเติบโตมาพร้อมกับตัวการ์ตูนหน้ากากเสือ (Tiger Mask) และกาโม่มนุษย์กายสิทธิ์ (Specter-man) ซึ่งถือเป็นซูเปอร์ฮีโร่กลุ่มแรก ๆ ของโลก ที่สร้างแรงบันดาลใจให้แก่หลายคนในการมุ่งมั่นทํางานเพื่อโลกที่ดีขึ้นและสงบสุข
รัฐบาลไทยตระหนักถึงศักยภาพของภาคอุตสาหกรรมสร้างสรรค์ และ Soft Power ในการขับเคลื่อนการเติบโตทางเศรษฐกิจ โดยไทยมีอุตสาหกรรมสร้างสรรค์ที่กําลังเติบโต ทั้งการออกแบบ แฟชั่น อาหาร ภาพยนตร์ ดนตรี ศิลปะการแสดง เกม และการสร้างเนื้อหาดิจิทัล ทั้งนี้ ไทยพร้อมมีความร่วมมือกับญี่ปุ่นและอาเซียนในการพัฒนาอุตสาหกรรมสร้างสรรค์ ซึ่งจะช่วยเพิ่มมูลค่าทั้งทางเศรษฐกิจและสังคม
ความร่วมมือด้านการศึกษาและการแลกเปลี่ยนระหว่างประชาชน เช่น โครงการ Japan East-Asia Network of Exchange for Students and Youths (JENESYS) และโครงการที่ริเริ่มใหม่ Partnership to Co-create a Future with the Next Generation (WA Project 2.0) ซึ่งนายกรัฐมนตรีเห็นว่า ความร่วมมือดังกล่าวควรได้รับการส่งเสริมให้เข้มแข็ง เพื่อวางรากฐานที่มั่นคงสําหรับความร่วมมือระหว่างกันในอนาคต และยินดีที่ญี่ปุ่นบริจาคเงิน 4 หมื่นล้านเยน เพื่อสนับสนุนความมุ่งมั่นนี้
ในตอนท้าย นายกรัฐมนตรีเน้นย้ําการก้าวไปข้างหน้า พร้อมกับการส่งเสริมความเป็นหุ้นส่วนแบบใจถึงใจต่อไป เพื่อเพิ่มความเข้าใจอันดีต่อกันที่ลึกซึ้งยิ่งขึ้น และสนับสนุนให้เกิดความไว้เนื้อเชื่อใจให้กับคนรุ่นต่อ ๆ ไป
รัฐบาลไทย-ข่าวทำเนียบรัฐบาล-รองโฆษก "รัดเกล้า" เชิญชวนประชาชนร่วมงาน MONEY EXPO 2023 BANGKOK YEAR-END วันนี้วันสุดท้าย ช่วยประชาชนมีแหล่งเงินทุนในการประกอบอาชีพ และมีที่อยู่อาศัยในอัตตราดอกเบี้ยถูก
วันอาทิตย์ที่ 17 ธันวาคม 2566
17/12/2566
รองโฆษก "รัดเกล้า" เชิญชวนประชาชนร่วมงาน MONEY EXPO 2023 BANGKOK YEAR-END วันนี้วันสุดท้าย ช่วยประชาชนมีแหล่งเงินทุนในการประกอบอาชีพ และมีที่อยู่อาศัยในอัตตราดอกเบี้ยถูก
รองโฆษก "รัดเกล้า" เชิญชวนประชาชนร่วมงาน MONEY EXPO 2023 BANGKOK YEAR-END วันนี้วันสุดท้าย ช่วยประชาชนมีแหล่งเงินทุนในการประกอบอาชีพ และมีที่อยู่อาศัยในอัตตราดอกเบี้ยถูก
วันนี้ (17 ธ.ค.66) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี กล่าวถึงการจัดงานมหกรรมการเงินกรุงเทพส่งท้ายปี ครั้งที่ 6 MONEY EXPO 2023 BANGKOK YEAR-END ภายใต้แนวคิด “Green Finance for Green Living : การเงินสีเขียว เพื่อชีวิตสีเขียว” จัดโดยวารสารการเงินธนาคาร
โดยธนาคารและสถาบันการเงิน บริษัทประกัน บริษัทหลักทรัพย์ บริษัทหลักทรัพย์จัดการกองทุน หน่วยงานภาครัฐและเอกชน นําบริการทางการเงินและการลงทุนอย่างครบวงจร มาเสนอให้กับประชาชนชาวกรุงเทพฯและจังหวัดใกล้เคียง
ซึ่งมีทั้งสินเชื่อบ้าน สินเชื่อบุคคล สินเชื่อเอสเอ็มอี เงินฝาก สลากออมทรัพย์ ประกันชีวิต ประกันสุขภาพ ประกันภัย และลงทุนเพิ่มความมั่งคั่งด้วยหุ้น กองทุน พร้อมด้วยแคมเปญสุดพิเศษส่งท้ายปี เช่นเงินฝาก Step Up อัตราดอกเบี้ยสูงสุด 21% เฉลี่ย 4.00% ต่อปี, สินเชื่อบ้าน ดอกเบี้ย 0% นาน 3 เดือน, สินเชื่อธุรกิจ SSME เพื่อโลกสะอาด ดอกเบี้ย 1.99% นาน 3 เดือน, สินเชื่อ SME กู้ติดตั้งโซลาร์รูฟท็อป ดอกเบี้ย 1.99% ต่อปี, ตรวจเครดิตบูโรฟรี
"ขอเชิญชวนประชาชนเข้าร่วมงาน ซึ่งวันนี้เป็นวันสุดท้ายแล้ว จัดขึ้น ณ ฮอลล์ 7 ชั้น LG ศูนย์การประชุมแห่งชาติสิริกิติ์ ทั้งนี้ประชาชนที่สนใจจะได้มีช่องทางหาแหล่งเงินทุนในการนําไปประกอบอาชีพ โดยที่ไม่ต้องไปพึ่งหนี้นอกระบบ หรือใครที่กําลังหาที่อยู่อาศัยใหม่ จะได้ในอัตราดอกเบี้ยที่ถูกลง"รัดเกล้า กล่าว
รัฐบาลไทย-ข่าวทำเนียบรัฐบาล-สัมพันธ์ใกล้ชิด "ไทย-ญี่ปุ่น" แสวงหาความร่วมมือในอุตสาหกรรมใหม่ๆ ให้แน่นแฟ้นยิ่งขึ้น
วันอาทิตย์ที่ 17 ธันวาคม 2566
สัมพันธ์ใกล้ชิด "ไทย-ญี่ปุ่น" แสวงหาความร่วมมือในอุตสาหกรรมใหม่ๆ ให้แน่นแฟ้นยิ่งขึ้น
.....
สัมพันธ์ใกล้ชิด "ไทย-ญี่ปุ่น" แสวงหาความร่วมมือในอุตสาหกรรมใหม่ๆ ให้แน่นแฟ้นยิ่งขึ้น
.
นายเศรษฐา ทวีสิน นายกรัฐมนตรี หารือทวิภาคีกับ นายคิชิดะ ฟูมิโอะ นายกฯญี่ปุ่น ย้ําการส่งเสริมสภาพแวดล้อมการลงทุนให้กับญี่ปุ่น โดยออกมาตรการยกเว้นวีซ่าให้นักธุรกิจญี่ปุ่นเข้าไทยเพื่อติดต่อธุรกิจระยะสั้น พร้อมฝากรัฐบาลญี่ปุ่นสนับสนุนธุรกิจของเอกชนไทย
.
ด้านเศรษฐกิจดิจิทัล : หวังว่าจะมีนักลงทุนและแรงงานทักษะสูงด้านดิจิทัลจากญี่ปุ่นเข้ามาลงทุนเพิ่ม โดยเฉพาะในสาขา Data Center ขนาดใหญ่และบริการคลาวด์คุณภาพสูง
.
ด้านพลังงานและอุตสาหกรรม : ยินดีร่วมมือเพื่อการเปลี่ยนผ่านด้านพลังงานตามกรอบพันธมิตรเอเซค (AZEC) กับญี่ปุ่น และไทยสนใจสมัครเข้า OECD เพื่อยกระดับคุณภาพเศรษฐกิจไทย
.
ด้าน นายกฯ ญี่ปุ่น เสนอจัดตั้งกลไก Energy and Industrial Dialogue กับไทยเพื่อพัฒนาความร่วมมือด้านพลังงานและอุตสาหกรรม
.
#ไทยคู่ฟ้า #สื่อสารรัฐบาลไทย #อาเซียนญี่ปุ่น
-------------------
รัฐบาลไทย-ข่าวทำเนียบรัฐบาล-เดินหน้าพัฒนา “ยาต้านมาลาเรีย P218” ตัวแรกของไทย คาด ไม่เกิน 2 ปี ขอขึ้นทะเบียนยาได้
วันอาทิตย์ที่ 17 ธันวาคม 2566
เดินหน้าพัฒนา “ยาต้านมาลาเรีย P218” ตัวแรกของไทย คาด ไม่เกิน 2 ปี ขอขึ้นทะเบียนยาได้
.....
เดินหน้าพัฒนา “ยาต้านมาลาเรีย P218” ตัวแรกของไทย คาด ไม่เกิน 2 ปี ขอขึ้นทะเบียนยาได้
.
กระทรวงการอุดมศึกษา วิทยาศาสตร์ วิจัยและนวัตกรรม ร่วมกับพันธมิตรทั้งในและต่างประเทศ พัฒนายาต้านมาลาเรียที่ได้ผลต่อเชื้อดื้อยาที่เรียกว่า แอนตี้โฟเลต จนได้เป็น “ยาต้านมาลาเรียต้นแบบ P218” โดยถือเป็นยาต้านมาลาเรียตัวแรกที่มาจากการคิดค้นและพัฒนาของคนไทยแบบครบวงจร ในขั้นต่อไปจะพัฒนาจนสามารถจดทะเบียนตํารับยา ในรูปแบบยากิน เพื่อให้ประเทศกําลังพัฒนามีโอกาสเข้าถึงยาต้านมาลาเรียที่มีคุณภาพในราคาถูก เข้าถึงผู้ป่วยส่วนใหญ่ที่เป็นคนยากจน
.
มาลาเรีย ยังเป็นปัญหาใหญ่ของโลก โดยคร่าชีวิตปีละกว่า 600,000 คน ไบโอเทค สวทช. และ ม.มหิดล จะร่วมกันทดสอบความเป็นพิษของยา P218 และทดสอบประสิทธิภาพในระดับคลินิก เพื่อทํานายขนาดของยาที่เหมาะสมในการใช้รักษาโรคมาลาเรียอย่างมีประสิทธิภาพ และร่วมกับจุฬาลงกรณ์มหาวิทยาลัย ต่อยอดพัฒนาตํารับยาต้านมาลาเรีย สู่เภสัชภัณฑ์ที่มีมาตรฐานสากล ซึ่งจะขยายสู่การผลิตเชิงพาณิชย์ต่อไป โดยคาดว่าอีกไม่เกิน 2 ปี จะสามารถเข้าสู่กระบวนการขอขึ้นทะเบียนยา P218 ได้
.
อ่านเพิ่มเติมได้ที่ >> https://www.nstda.or.th/home/news_post/pr-nstda-p218/?fbclid=IwAR0diylg26qtwiW-MCMFs-gFk0KkjSrn6-KBFCISFrXdKB8Sbo36GkZ9Vnc
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​โฆษกรัฐบาลเผย ความผูกพันของความสัมพันธ์ระดับประชาชนไทย-ญี่ปุ่น ลึกซึ้ง แน่นแฟ้น เป็นรากฐานที่สำคัญสำหรับความสัมพันธ์ทวิภาคี
วันอาทิตย์ที่ 17 ธันวาคม 2566
17/12/2566
​โฆษกรัฐบาลเผย ความผูกพันของความสัมพันธ์ระดับประชาชนไทย-ญี่ปุ่น ลึกซึ้ง แน่นแฟ้น เป็นรากฐานที่สําคัญสําหรับความสัมพันธ์ทวิภาคี
​โฆษกรัฐบาลเผย ความผูกพันของความสัมพันธ์ระดับประชาชนไทย-ญี่ปุ่น ลึกซึ้ง แน่นแฟ้น เป็นรากฐานที่สําคัญสําหรับความสัมพันธ์ทวิภาคี
วันนี้ (17 ธันวาคม 2566) เวลา 12.50 น. (ตามเวลาท้องถิ่นกรุงโตเกียว ซึ่งเร็วกว่ากรุงเทพฯ 2 ชม.) ณ โรงแรม Okura Tokyo นายชัย วัชรงค์ โฆษกประจําสํานักนายกรัฐมนตรี เปิดเผยว่า นายคิชิดะ ฟูมิโอะ (H.E. Mr. Kishida Fumio) นายกรัฐมนตรีญี่ปุ่น ได้กล่าวถึงกรณี คนญี่ปุ่นชื่นชมคําให้สัมภาษณ์ของนักฟุตบอลชาวไทย เจ ชนาธิป สรงกระสินธ์ ที่ได้ให้สัมภาษณ์ถึงการใช้ชีวิตในประเทศญี่ปุ่น ช่วงเวลาที่มาเล่นบอลอาชีพ ให้สโมสรในประเทศญี่ปุ่น
โดยนายชนาธิป ได้กล่าวว่า ชีวิตในญี่ปุ่นนั้น “Absolutely beautiful”
นายกรัฐมนตรีญี่ปุ่น ได้กล่าวในช่วงระหว่างการประชุม ASEAN-Japan Summit ช่วงที่ 2 การหารือระหว่างรับประทานอาหารกลางวัน ในหัวข้อ Partners for Co-creation and Economy and Society of the Future ระหว่างการประชุมสุดยอดอาเซียน-ญี่ปุ่น สมัยพิเศษ เพื่อฉลองวาระครบรอบ 50 ปีความสัมพันธ์อาเซียน-ญี่ปุ่น ถึงความผูกพัน ความแนบแน่นของความสัมพันธ์ระหว่างประชาชน (people to people relationship) ระหว่างไทย-ญี่ปุ่น
และคนญี่ปุ่น มีความผูกพันและชื่นชมคนไทย ชื่นชมการให้สัมภาษณ์ของเจ ชนาธิป ที่กล่าวว่าชีวิตในญี่ปุ่น “Absolutely beautiful” ซึ่งโฆษกประจําสํานักนายกรัฐมนตรีมั่นใจว่า ชาวไทยเช่นกันที่ชื่นชมชาวญี่ปุ่น วิถีชีวิต แนวทางการใช้ชีวิตของคนญี่ปุ่น
“ชาวไทยและชาวญี่ปุ่นนั้นมีความผูกพันผ่านการแลกเปลี่ยนเรียนรู้ระหว่างกันมาเป็นเวลานาน ด้วยความสัมพันธ์ที่ดี ทําให้ต่างฝ่ายต่างชอบวัฒนธรรมซึ่งกันและกัน เกิดเป็นความผูกพัน มีชาวญี่ปุ่นลงทุนค้าขาย ใช้ชีวิตในประเทศไทย และชาวไทยนิยมเดินทางท่องเที่ยวในประเทศญี่ปุ่นจํานวนมาก โดยเชื่อมั่นว่า ภายใต้การทํางานของรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ความสัมพันธ์ไทยญี่ปุ่นจะพัฒนาอย่างราบรื่น ก้าวหน้า เห็นผลเป็นรูปธรรมอย่างแน่นอน” นายชัย กล่าว
รัฐบาลไทย-ข่าวทำเนียบรัฐบาล-รัฐมนตรีเกษตรฯ ปล่อยขบวนรถไฟเที่ยวปฐมฤกษ์ ส่งสินค้าเกษตรไทยไปขายจีน รัสเซีย และยุโรป สร้างรายได้สู่เกษตรกรอย่างยั่งยืน
วันอาทิตย์ที่ 10 ธันวาคม 2566
รัฐมนตรีเกษตรฯ ปล่อยขบวนรถไฟเที่ยวปฐมฤกษ์ ส่งสินค้าเกษตรไทยไปขายจีน รัสเซีย และยุโรป สร้างรายได้สู่เกษตรกรอย่างยั่งยืน
รัฐมนตรีเกษตรฯ ปล่อยขบวนรถไฟเที่ยวปฐมฤกษ์ ส่งสินค้าเกษตรไทยไปขายจีน รัสเซีย และยุโรป สร้างรายได้สู่เกษตรกรอย่างยั่งยืน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานพิธีปล่อยขบวนรถไฟเที่ยวปฐมฤกษ์ เพื่อส่งเสริมการค้าสินค้าเกษตรไปยังนครเฉิงตู สาธารณรัฐประชาชนจีน สหพันธรัฐรัสเซีย และสหภาพยุโรป ณ สถานีรถไฟมาบตาพุด จังหวัดระยอง โดยมีศาสตราจารย์นฤมล ภิญโญสินวัฒน์ ที่ปรึกษานายกรัฐมนตรี ทําหน้าที่ผู้แทนการค้าไทย พร้อมด้วยนายประยูร อินสกุล ปลัดกระทรวงเกษตรและสหกรณ์ นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ นายพีรพันธ์ คอทอง รองปลัดกระทรวงเกษตรและสหกรณ์ และผู้บริหารหน่วยงานที่เกี่ยวข้องร่วมเป็นสักขีพยาน ว่า จากนโยบายกระทรวงเกษตรและสหกรณ์ ที่ต้องการขับเคลื่อนการเปิดขยายตลาดสินค้าเกษตรในต่างประเทศ เพื่อช่วยเหลือพี่น้องเกษตรกรในการเพิ่มโอกาสทางการค้า ขยายช่องทางจําหน่ายผลผลิตทางการเกษตร รวมทั้งส่งเสริมให้สินค้าเกษตรไทยสามารถเข้าสู่ตลาดการค้าต่างประเทศได้มากขึ้น
“ขบวนรถไฟเที่ยวปฐมฤกษ์นี้” จึงถือเป็นการส่งเสริมการค้าสินค้าเกษตรจากประเทศไทยไปยังนครเฉิงตู ซึ่งจะช่วยขยายตลาดส่งออกสินค้าเกษตรและสินค้าอุปโภคบริโภค ผ่านระบบการขนส่งทางรางที่รวดเร็วและประหยัดค่าใช้จ่ายมากกว่าการขนส่งทางเรือ โดยเป็นความร่วมมือระหว่างกระทรวงเกษตรฯ โดยองค์การตลาดเพื่อเกษตรกร (อ.ต.ก.) กรมส่งเสริมสหกรณ์ กับภาคเอกชน ได้แก่ บริษัท Global Multimodal Logistics (GML) ซึ่งเป็นบริษัทในกลุ่ม ปตท. ที่ดําเนินธุรกิจด้านโลจิสติกส์ครบวงจร และบริษัท แพน-เอเชีย ซิลด์โรด จํากัด (PAS) ซึ่งเป็นบริษัทที่ดําเนินธุรกิจขนส่งสินค้าผ่านระบบราง ความร่วมมือระหว่างภาครัฐและเอกชนที่เกิดขึ้นนี้มีเป้าหมายเพื่อขับเคลื่อนภารกิจของกระทรวงเกษตรและสหกรณ์ ยกระดับเศรษฐกิจของประเทศ โดยจะดําเนินการส่งสินค้าเกษตรผ่านระบบการขนส่งทางรถไฟไทย-จีน ซึ่งสอดรับกับโครงการภายใต้ยุทธศาสตร์ One Belt One Road (OBOR) หรือ แถบเศรษฐกิจเส้นทางสายไหมทางบกของจีน ที่ผลักดันการเชื่อมโยงและเส้นทางการค้าระหว่างประเทศสู่ภูมิภาคต่าง ๆ ทั่วโลก สําหรับรถไฟเที่ยวปฐมฤกษ์นี้ได้จัดส่งสินค้าเกษตรนําร่อง ได้แก่ ข้าวหอมมะลิ ทุเรียนแช่แข็ง และยางพารา ซึ่งจะเดินทางถึงสถานีเฉิงตู สาธารณรัฐประชาชนจีน ในวันที่ 15 ธันวาคม 2566 และเดินทางต่อเนื่องไปยังสหพันธรัฐรัสเซีย และสาธารณรัฐโปแลนด์ตามลําดับ
“การขยายตลาดส่งออกสินค้าเกษตรและสินค้าอุปโภคบริโภคผ่านระบบการขนส่งทางรางไปยังนครเฉิงตู สาธารณรัฐประชาชนจีนซึ่งเป็นตลาดที่มีศักยภาพ จะสามารถเพิ่มมูลค่าผลผลิตภาคการเกษตรให้เติบโตอย่างสมดุลและมีเสถียรภาพ รวมถึงเพื่อเสริมศักยภาพในการแข่งขันด้านการเกษตรต่างประเทศให้ทัดเทียมหรือก้าวนําคู่แข่งทางธุรกิจ เพื่อสร้างความมั่นคงและยั่งยืนของภาคการเกษตรไทย ตามนโยบายรัฐบาลอีกด้วย” รัฐมนตรีเกษตรฯ กล่าว
รัฐบาลไทย-ข่าวทำเนียบรัฐบาล-กระทรวงอุตสาหกรรม พิธีรับพระราชทานเครื่องราชอิสริยาภรณ์ ปี 2566
วันอาทิตย์ที่ 10 ธันวาคม 2566
10/12/2566
กระทรวงอุตสาหกรรม พิธีรับพระราชทานเครื่องราชอิสริยาภรณ์ ปี 2566
กระทรวงอุตสาหกรรม พิธีรับพระราชทานเครื่องราชอิสริยาภรณ์ ปี 2566
วันที่ 8 ธันวาคม 2566 นายณัฐพล รังสิตพล ปลัดกระทรวงอุตสาหกรรม เป็นประธานรับพระราชทานเครื่องราชอิสริยาภรณ์ ประจําปี 2566 เบื้องหน้าพระบรมฉายาลักษณ์พระบาทสมเด็จพระเจ้าอยู่หัว ณ ห้องประชุม 509 ชั้น 5 อาคารกรมโรงงานอุตสาหกรรม
ตามที่พระบาทสมเด็จพระเจ้าอยู่หัวทรงพระกรุณาโปรดเกล้าโปรดกระหม่อมพระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย และทรงพระกรุณาโปรดเกล้าโปรดกระหม่อมให้ส่วนราชการจัดพิธีรับพระราชทานเครื่องราชอิสริยาภรณ์เบื้องหน้าพระบรมฉายาลักษณ์พระบาทสมเด็จพระเจ้าอยู่หัว ในสถานที่ที่เหมาะสม ตามขั้นตอนปฏิบัติของสํานักเลขาธิการคณะรัฐมนตรี
กระทรวงอุตสาหกรรม ได้จัดพิธีรับพระราชทานเครื่องราชอิสริยาภรณ์ เบื้องหน้าพระบรมฉายาลักษณ์พระบาทสมเด็จพระเจ้าอยู่หัว โดยมีข้าราชการที่ได้รับพระราชทานเครื่องราช อิสริยาภรณ์ชั้นสายสะพายประจําปี 2566 จํานวนทั้งสิ้น 106 ราย โดยจําแนกดังนี้
ชั้นมหาวชิรมงกุฎ 7 ราย ได้แก่ นายทาวัน ทวีถาวรสวัสดิ์ อดีตข้าราชการบํานาญ นายภาสกร ชัยรัตน์ ผู้ตรวจราชการกระทรวงอุตสาหกรรม รักษาราชการแทน อธิบดีกรมส่งเสริมอุตสาหกรรม นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม นายเอกภัทร วังสุวรรณ รองปลัดกระทรวงอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม รักษาราชการแทน รองปลัดกระทรวงอุตสาหกรรม นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม รักษาราชการแทน รองปลัดกระทรวงอุตสาหกรรม
ชั้นประถมาภรณ์ช้างเผือก 56 ราย ได้แก่ นางสาวณัฏฐิญา เนตยสุภา รองปลัดกระทรวงอุตสาหกรรม นายพรยศ กลั่นกรอง รองอธิบดีโรงงานอุตสาหกรรม นายวีระพงษ์ เอี่ยมเจริญชัย รองเลขาธิการสํานักงานมาตรฐานผลิตภัณฑ์อุตสาหกรรม นายเศรษฐรัชต์ เลือดสกุล รองอธิบดีกรมอุตสาหกรรมพื้นฐานและการเหมืองแร่ และชั้นประถมาภรณ์มงกุฎไทย 43 ราย นับเป็นความปลื้มปิติและสํานึกในพระมหากรุณาธิคุณอย่างหาที่สุดมิได้
รัฐบาลไทย-ข่าวทำเนียบรัฐบาล-รมว.พิมพ์ภัทรา ร่วมคณะ นรม. ตรวจเยี่ยม จ.กาญจนบุรี รับฟังปัญหาเศรษฐกิจในพื้นที่
วันอาทิตย์ที่ 10 ธันวาคม 2566
10/12/2566
รมว.พิมพ์ภัทรา ร่วมคณะ นรม. ตรวจเยี่ยม จ.กาญจนบุรี รับฟังปัญหาเศรษฐกิจในพื้นที่
รมว.พิมพ์ภัทรา ร่วมคณะ นรม. ตรวจเยี่ยม จ.กาญจนบุรี รับฟังปัญหาเศรษฐกิจในพื้นที่
กาญจนบุรี: วันที่ 9 ธันวาคม 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ร่วมคณะนายกรัฐมนตรี นายเศรษฐา ทวีสิน ลงตรวจราชการเพื่อติดตามความคืบหน้าเส้นทางโครงการทางหลวงพิศษระหว่างเมือง สายบางใหญ่-กาญจนบุรี (M81) และประชุมหารือแนวทางการพัฒนาและแก้ไขปัญหาภาพรวมจังหวัดกาญจนบุรี รวมทั้งตรวจเยี่ยมสถานการณ์การค้าชายแดนบริเวณจุดผ่านแดนถาวรบ้านพุน้ําร้อน โดยมีนายเอกนิติ รมยานนท์ รองเลขาธิการสํานักงานมาตรฐานผลิตภัณฑ์อุตสาหกรรม รักษาราชการแทนผู้ตรวจราชการกระทรวงอุตสาหกรรม นายวิฤทธิ์ วิเศษสินธุ์ รองเลขาธิการคณะกรรมการอ้อยและน้ําตาลทราย รักษาราชการแทนเลขาธิการคณะกรรมการอ้อยและน้ําตาลทราย นายเนตร์ กัญยะมาสา อสจ.กาญจนบุรี และผู้บริหารกระทรวงอุตสาหกรรม ร่วมคณะด้วย ณ จังหวัดกาญจนบุรี
การลงพื้นที่ในครั้งนี้ เพื่อติดตามการพัฒนาเศรษฐกิจการค้าในพื้นที่ และรับฟังพร้อมหาแนวทางแก้ไขปัญหาภาพรวมของจังหวัดกาญจนบุรี โดยมีการพบปะพูดคุยเกี่ยวกับปัญหาเศรษฐกิจในพื้นที่ หนี้สิน ยาเสพติด การค้าขายระหว่างพรมแดนและผลิตภัณฑ์การเกษตร โดยมีประชาชนในพื้นที่เดินทางมาให้กําลังใจจํานวนมาก
ในการนี้มีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย นายสุริยะ จึงรุ่งเรืองกิจ รัฐมนตรีว่าการกระทรวงคมนาคม นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ร่วมลงพื้นที่ด้วย
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา เฝ้าทูลละอองพระบาทรับเสด็จ สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯ เสด็จพระราชดําเนินทรงประกอบพิธีเททองนำฤกษ์หล่อพระพุทธสิริโรจนนิคม
วันอาทิตย์ที่ 10 ธันวาคม 2566
10/12/2566
รัฐมนตรีฯ พิมพ์ภัทรา เฝ้าทูลละอองพระบาทรับเสด็จ สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯ เสด็จพระราชดําเนินทรงประกอบพิธีเททองนําฤกษ์หล่อพระพุทธสิริโรจนนิคม
รัฐมนตรีฯ พิมพ์ภัทรา เฝ้าทูลละอองพระบาทรับเสด็จ สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯ เสด็จพระราชดําเนินทรงประกอบพิธีเททองนําฤกษ์หล่อพระพุทธสิริโรจนนิคม
วันที่ 9 ธันวาคม 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เข้าเฝ้าทูลละอองพระบาทรับเสด็จ สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ เสด็จพระราชดําเนินทรงประกอบพิธีเททองนําฤกษ์หล่อพระพุทธสิริโรจนนิคม โดยมี นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม นายณัฐพล รังสิตพล ปลัดกระทรวงอุตสาหกรรม นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย และคณะผู้บริหาร ร่วมเฝ้าทูลละอองพระบาทรับเสด็จด้วย ณ อาคารการนิคมอุตสาหกรรมแห่งประเทศไทย สํานักงานใหญ่ (วิภาวดี) กรุงเทพมหานคร
โดยการจัดสร้างพระพุทธสิริโรจนนิคม พระพุทธรูป ประจําการนิคมอุตสาหกรรมแห่งประเทศไทย เนื่องในโอกาสอันดีที่ การนิคมอุตสาหกรรมแห่งประเทศไทย ครบรอบ วันคล้ายสถาปนาปีที่ 50 ในวันที่ 13 ธันวาคม 2565 ผู้บริหาร พนักงาน การนิคมอุตสาหกรรมแห่งประเทศไทย จึงมีความประสงค์จัดสร้างพระพุทธรูป ประจําการนิคมอุตสาหกรรมแห่งประเทศไทย จํานวน 3 ขนาดได้แก่ องค์พระขนาดหน้าตัก 50 นิ้ว องค์พระขนาดหน้าตัก 9 นิ้ว และองค์พระขนาดหน้าตัก 1.2 เซนติเมตร รวมทั้งเหรียญที่ระลึก ขนาดความสูง 3.7 เซนติเมตร ความกว้าง 2.5 เซนติเมตร ความหนา 0.2 เซนติเมตร โดยองค์พระขนาดหน้า ตัก 50 นิ้ว จะอัญเชิญประดิษฐาน ณ อาคารสํานักงานใหญ่ การนิคม อุตสาหกรรมแห่งประเทศไทย (วิภาวดี) และองค์พระขนาดหน้าตัก 9 นิ้ว จะประดิษฐาน ณ สํานักงานนิคมอุตสาหกรรมทั่วประเทศ ทั้งนี้ องค์พระขนาด หน้าตัก 9 นิ้ว องค์พระขนาดหน้าตัก 1.2 เซนติเมตร และเหรียญที่ระลึก การนิคมอุตสาหกรรมแห่งประเทศไทย ได้เปิดให้พุทธศาสนิกชนผู้มีจิตเลื่อมใส ศรัทธาในพระพุทธศาสนาสั่งจองและร่วมบริจาคในการจัดสร้าง เพื่อนําองค์พระพุทธรูปหรือเหรียญที่ระลึกไว้สักการะบูชาเป็นมิ่งขวัญสิริมงคลแก่ตนเอง และองค์กรสืบไป
ทั้งนี้ การนิคมอุตสาหกรรมแห่งประเทศไทย ได้นําความขึ้นกราบบังคมทูล ใต้ฝ่าละอองพระบาท เพื่อขอพระราชทานพระมหากรุณาพระราชทานนาม พระพุทธรูปประจําการนิคมอุตสาหกรรมแห่งประเทศไทย และได้รับ พระราชทานนามพระพุทธรูป นามว่า “พระพุทธสิริโรจนนิคม” หมายถึง พระพุทธรูปประจํานิคมอันเจริญรุ่งโรจน์และเป็นมงคล และพระราชทาน พระราชานุญาตให้เชิญอักษรพระนามาภิไธย “ส.ธ.” ประดิษฐานที่ผ้าทิพย์ นับเป็นพระมหากรุณาธิคุณ ล้นเกล้าล้นกระหม่อมอย่างหาที่สุดมิได้
รัฐบาลไทย-ข่าวทำเนียบรัฐบาล-"พัชรวาท" ขึ้นกล่าวถ้อยแถลงในเวที COP28 ย้ำ ถึงเวลาที่ทุกคนต้องร่วมกันลงมือทำ เพื่อให้ลูกหลานของเรามีโลกใบนี้ได้อยู่อาศัยต่อไป
วันอาทิตย์ที่ 10 ธันวาคม 2566
"พัชรวาท" ขึ้นกล่าวถ้อยแถลงในเวที COP28 ย้ํา ถึงเวลาที่ทุกคนต้องร่วมกันลงมือทํา เพื่อให้ลูกหลานของเรามีโลกใบนี้ได้อยู่อาศัยต่อไป
"พัชรวาท" ขึ้นกล่าวถ้อยแถลงในเวที COP28 ย้ํา ถึงเวลาที่ทุกคนต้องร่วมกันลงมือทํา เพื่อให้ลูกหลานของเรามีโลกใบนี้ได้อยู่อาศัยต่อไป
"พัชรวาท" ขึ้นกล่าวถ้อยแถลงในเวที COP28 ย้ํา ถึงเวลาที่ทุกคนต้องร่วมกันลงมือทํา เพื่อให้ลูกหลานของเรามีโลกใบนี้ได้อยู่อาศัยต่อไป
วันที่ 9 ธันวาคม 2566 ณ Expo City เมืองดูไบ สหรัฐอาหรับเอมิเรตส์ พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) ได้ขึ้นกล่าวถ้อยแถลง ในช่วงการประชุมระดับสูง (High-level Segment) ของการประชุมรัฐภาคีกรอบอนุสัญญาสหประชาชาติ ว่าด้วยการเปลี่ยนแปลงสภาพภูมิอากาศ สมัยที่ 28 (COP28) ตอกย้ําจุดยืนประเทศไทย พร้อมเรียกร้องทุกประเทศร่วมกันลงมือแก้ไขอย่างจริงจัง "โลกใบเดียวของเราส่งสัญญาณแล้วว่า ปี 2023 กําลังจะถูกบันทึกในประวัติศาสตร์ว่าเป็นปีที่ร้อนที่สุด ถึงเวลาแล้วที่เราทุกคนจะต้องร่วมกันลงมือทํา เพื่อให้ลูกหลานของเรามีโลกใบนี้ที่อาศัยอยู่ได้ต่อไป”
รมว.ทส. กล่าวในถ้อยแถลงย้ําต่อเวทีโลกว่า คนไทยตื่นตัวเรื่องโลกร้อนมากขึ้น และประเทศไทยยืนยันว่าได้ทําตามสิ่งที่ได้ให้คํามั่นไว้ เพื่อแสดงถึงความก้าวหน้าการดําเนินงานภายในประเทศที่ชัดเจนและเป็นรูปธรรม รวมถึงพร้อมให้ความร่วมมือเพื่อยกระดับการดําเนินงานต่อไป โดยประเทศไทยได้ปรับปรุงแผนปฏิบัติการลดก๊าซเรือนกระจก ตามเป้าหมายการมีส่วนร่วมที่ประเทศกําหนด ค.ศ. 2030 ให้ครอบคลุมทุกภาคส่วนเศรษฐกิจ ซึ่งคาดว่าจะปล่อยก๊าซเรือนกระจกสูงสุด ภายในปี ค.ศ. 2025 และจะต้องปรับเปลี่ยนระบบนิเวศเศรษฐกิจให้รองรับกับการเปลี่ยนแปลงที่คํานึงถึงประชาชนทุกภาคส่วน และรัฐบาลไทย ยังได้เร่งผลักดันพระราชบัญญัติการเปลี่ยนแปลงสภาพภูมิอากาศ เพื่อเป็นเครื่องมือในการกํากับดูแลการปล่อยก๊าซเรือนกระจก และเพิ่มขีดความสามารถในการปรับตัว โดยมีกลไกการเงินที่เหมาะสมและเข้าถึงได้ เพื่อเปลี่ยนผ่านไปสู่ความเป็นกลางทางคาร์บอน และการปล่อยก๊าซเรือนกระจกสุทธิ เป็นศูนย์อย่างเป็นระบบ
ทั้งยังได้จัดทําแผนการปรับตัวต่อการเปลี่ยนแปลงสภาพภูมิอากาศแห่งชาติ เพื่อเป็นกรอบหลักในการสร้างภูมิคุ้มกันอย่างยั่งยืนให้กับประชาชน และจะสนับสนุนเป้าหมายระดับโลกด้านการปรับตัวอีกด้วย นอกจากนี้ ยังอยู่ระหว่างการผลักดันตัวอย่างของการปรับตัวในภาคเกษตร เพื่อลดการปล่อยก๊าซเรือนกระจกควบคู่กับการรักษาความมั่นคงทางอาหาร ผ่านโครงการเพิ่มศักยภาพการปลูกข้าวที่เท่าทันต่อภูมิอากาศ โดยมองว่าการระดมเงิน 100,000 ล้านเหรียญสหรัฐฯ ต่อปี ภายในปี 2025 จะเป็นปัจจัยที่สําคัญอย่างยิ่งในการบรรลุเป้าหมายของประเทศกําลังพัฒนา ทั้งนี้ ประเทศไทย ในฐานะรัฐภาคี ยินดีที่จะได้เห็นความชัดเจนของกองทุนสําหรับการสูญเสียและความเสียหาย ใน COP28 และหวังเป็นอย่างยิ่งว่า การประเมินสถานการณ์การดําเนินงานระดับโลก จะสะท้อนให้เห็นเส้นทางสู่ 1.5 องศาเซลเซียส ตามเป้าหมายของความตกลงปารีส
รัฐบาลไทย-ข่าวทำเนียบรัฐบาล-“เกณิกา“เผย ”พล.ต.อ. พัชรวาท ”สั่งตั้งศูนย์บัญชาการระดับพื้นที่ แก้ปัญหาช้างป่าบุกพื้นที่ทำกินแบบยั่งยืน
วันอาทิตย์ที่ 10 ธันวาคม 2566
10/12/2566
“เกณิกา“เผย ”พล.ต.อ. พัชรวาท ”สั่งตั้งศูนย์บัญชาการระดับพื้นที่ แก้ปัญหาช้างป่าบุกพื้นที่ทํากินแบบยั่งยืน
“เกณิกา“เผย ”พล.ต.อ. พัชรวาท ”สั่งตั้งศูนย์บัญชาการระดับพื้นที่ แก้ปัญหาช้างป่าบุกพื้นที่ทํากินแบบยั่งยืน เหยียบย่ําพืชผลเกษตรเสียหาย พร้อมจัด จนท.เฝ้าระวัง
วันนี้ (10 พ.ย. 66) น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวถึงการแก้ปัญหาช้างป่าที่ปัจจุบัน ประเทศไทยยังมีจํานวนช้างป่ารวมกันมากกว่า4013-4422ตัว โดยกระจายอยู่ในป่าอนุรักษ์ 69 แห่ง จากการรุกขยายพื้นที่เมืองและพื้นที่การเพาะปลูกเข้าสู่พื้นที่ป่าเพื่อพัฒนาประเทศ จึงเกิดเป็นความขัดแย้งระหว่างช้างป่าและมนุษย์ ซึ่ง พล.ต.อ. พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม ไม่ได้นิ่งนอนใจต่อปัญหาที่เกิดขึ้น จึงพยายามหาแนวทางในการแก้ไขปัญหาช้างป่าออกนอกพื้นที่ป่าอนุรักษ์ เข้ามาในพื้นที่หากินของประชาชนในหลายพื้นที่ อาทิ ตําบลวังท่าช้าง อําเภอกบินทร์บุรี จังหวัดปราจีนบุรี รวมถึงตําบล ลํานางรอง อําเภอโนนดินแดง จังหวัดบุรีรัมย์
“พล.ต.อ. พัชรวาท ต้องการแก้ไขปัญหาให้ประชาชนอย่างยั่งยืน จึงได้สั่งการให้ตั้งศูนย์บัญชาการระดับพื้นที่ เพื่ออํานวยการแก้ไขปัญหาและกําหนดมาตรการในการผลักดันช้างป่ากลับคืนสู่พื้นที่เขตรักษาพันธุ์สัตว์ป่า เพื่อป้องกันช้างป่าออกมานอกพื้นที่ทําลายพืชผลเกษตร รวมถึงบ้านเรือนประชาชนเสียหายหรือทําร้ายประชาชนจนเสียชีวิต และกรมอุทยานแห่งชาติ สัตว์ป่า และพันธุ์พืช จะจัดเจ้าหน้าที่เฝ้าระวังช้างป่าร่วมกับกลุ่มเครือข่ายเฝ้าระวังช้างป่าในพื้นที่ รวมถึงสร้างคูกันช้างป่า รอบพื้นที่ป่าอนุรักษ์ จัดทําทุ่งหญ้า แหล่งน้ํา แหล่งอาหาร และโป่งเทียมในพื้นที่“
นอกจากนี้ จะมีการเร่งรัดของบกลาง สําหรับจัดจ้างราษฎรในพื้นที่ เพื่อเป็นชุดปฏิบัติการเฝ้าระวังผลักดันช้างป่า รวมถึงจัดสร้างสถานที่ควบคุมพฤติกรรมช้างป่าและจัดตั้งกองทุนช่วยเหลือเยียวยาราษฎรที่ได้รับผลกระทบ ทั้งนี้ จะมัการสํารวจประชากรช้างป่า โดยการศึกษาโมเดลแนวทางการแก้ปัญหาจากต่างประเทศ พร้อมทั้งขอให้กําหนดมาตรการเชิงรุกในการแก้ไขปัญหาช้างป่า เพื่อลดความเดือดร้อนของประชาชนด้วย
รัฐบาลไทย-ข่าวทำเนียบรัฐบาล-นายยุทธพงศ์ จรัสเสถียร ทปษ.นรม. ผู้แทนนายกรัฐมนตรีวางพานประดับพุ่มดอกไม้ถวายบังคม พระบาทสมเด็จพระปกเกล้าเจ้าอยู่หัว
วันอาทิตย์ที่ 10 ธันวาคม 2566
10/12/2566
นายยุทธพงศ์ จรัสเสถียร ทปษ.นรม. ผู้แทนนายกรัฐมนตรีวางพานประดับพุ่มดอกไม้ถวายบังคม พระบาทสมเด็จพระปกเกล้าเจ้าอยู่หัว
นายยุทธพงศ์ จรัสเสถียร ทปษ.นรม. ผู้แทนนายกรัฐมนตรีวางพานประดับพุ่มดอกไม้ถวายบังคม
พระบาทสมเด็จพระปกเกล้าเจ้าอยู่หัว
วันที่ 10 ธ.ค. 66เวลา 09.35 น.
ณ บริเวณพระบรมราชานุสาวรีย์
พระบาทสมเด็จพระปกเกล้าเจ้าอยู่หัว พิพิธภัณฑ์รัฐสภา ชั้น MB1 อาคารรัฐสภา นายยุทธพงศ์
จรัสเสถียร ที่ปรึกษานายกรัฐมนตรี
ผู้แทนนายกรัฐมนตรีวางพานประดับพุ่มดอกไม้ถวายบังคมพระบาทสมเด็จพระปกเกล้าเจ้าอยู่หัวในนาม “นายกรัฐมนตรี”เนื่องในวันพิธีฉลองวันพระราชทานรัฐธรรมนูญแห่งราชอาณาจักรไทย
รัฐบาลไทย-ข่าวทำเนียบรัฐบาล-ปลัดณัฐพล เฝ้ารับเสด็จกรมสมเด็จพระเทพฯ เสด็จฯ เปิดงานกาชาด ปี 66 กระทรวงอุตฯ น้อมรวมใจจัดงานใหญ่ มอบโชคลุ้นรางวัลสร้างความสุขให้ประชาชนตลอด 11 วัน
วันอาทิตย์ที่ 10 ธันวาคม 2566
10/12/2566
ปลัดณัฐพล เฝ้ารับเสด็จกรมสมเด็จพระเทพฯ เสด็จฯ เปิดงานกาชาด ปี 66 กระทรวงอุตฯ น้อมรวมใจจัดงานใหญ่ มอบโชคลุ้นรางวัลสร้างความสุขให้ประชาชนตลอด 11 วัน
ปลัดณัฐพล เฝ้ารับเสด็จกรมสมเด็จพระเทพฯ เสด็จฯ เปิดงานกาชาด ปี 66 กระทรวงอุตฯ น้อมรวมใจจัดงานใหญ่ มอบโชคลุ้นรางวัลสร้างความสุขให้ประชาชนตลอด 11 วัน
วันที่ 8 ธันวาคม 2566 ดร.ณัฐพล รังสิตพล ปลัดกระทรวงอุตสาหกรรม เฝ้ารับเสด็จ ณ พลับพลาพิธี ห้องสมุดประชาชน สวนลุมพินี กรุงเทพมหานคร โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อุปนายิกาผู้อํานวยการสภากาชาดไทย เสด็จฯ ไปทรงเปิดงานกาชาดประจําปี 2566 ภายใต้แนวคิด "รื่นรมย์สุขฤดี ณ ที่แห่งการให้" เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในโอกาสมหามงคลเฉลิมพระชนมพรรษา 90 พรรษา และทรงดํารงตําแหน่งสภานายิกาสภากาชาดไทยครบ 66 ปี ภายในงานมีกิจกรรมจากหน่วยงานต่าง ๆ ทั้งภาครัฐและเอกชนมาให้ประชาชนได้ร่วมสนุก และลุ้นรับรางวัล รวมถึงมีผลิตภัณฑ์มาจําหน่ายในราคาพิเศษมากมาย
สําหรับร้านค้ากระทรวงอุตสาหกรรม จัดขึ้นภายใต้แนวคิด “ส่งรอยยิ้มสร้างอุตสาหกรรมไทย ใส่ใจชุมชน“ มีการจัดกิจกรรมไฮไลท์สําหรับร้านค้ากระทรวงอุตสาหกรรม ได้แก่ เกมส์จับฉลากแทงหลอด ลุ้นรับของรางวัลมากมาย พร้อมพบกับศิลปิน ดารา นักร้อง และอินฟลูเอนเซอร์ ให้ความบันเทิงทุกวัน แล้วพบกันที่โซน 3 บูธ 3.4 ซึ่งจัดขึ้นตั้งแต่วันที่ 8-18 ธันวาคม 2566 ตั้งแต่เวลา 11.00-22.00 น. บริเวณสวมลุมพินี รวม 11 วัน 11 คืน และสามารถเดิมตามโลเคชั่นนี้ตามนี้
https://maps.app.goo.gl/igEew97e4ZFxPPQz9?g_st=ic
โดยภายในงานดังกล่าวมีผู้บริหารกระทรวงอุตสาหกรรมเข้าร่วมงานอย่างพร้อมเพียง ได้แก่ นางสาวณัฏฐิญา เนตยสุภา รองปลัดกระทรวงอุตสาหกรรม นายวีรพงษ์ เอี่ยมเจริญชัย รองเลขาธิการสํานักงานมาตรฐานผลิตภัณฑ์อุตสาหกรรม และผู้บริหารกระทรวงอุตสาหกรรม ร่วมงานดังกล่าวด้วย
รัฐบาลไทย-ข่าวทำเนียบรัฐบาล-รัฐมนตรีเกษตรฯ เตรียมจับมือผู้ประกอบการและภาคเอกชนขยายฐานการผลิตยางล้อในไทย ลงนาม MOU ส่งเสริมหน่วยงานภาครัฐใช้ยางล้อในประเทศ สนองนโยบายรัฐบาลอย่างเป็นรูปธรรม
วันอาทิตย์ที่ 10 ธันวาคม 2566
รัฐมนตรีเกษตรฯ เตรียมจับมือผู้ประกอบการและภาคเอกชนขยายฐานการผลิตยางล้อในไทย ลงนาม MOU ส่งเสริมหน่วยงานภาครัฐใช้ยางล้อในประเทศ สนองนโยบายรัฐบาลอย่างเป็นรูปธรรม
รัฐมนตรีเกษตรฯ เตรียมจับมือผู้ประกอบการและภาคเอกชนขยายฐานการผลิตยางล้อในไทย ลงนาม MOU ส่งเสริมหน่วยงานภาครัฐใช้ยางล้อในประเทศ สนองนโยบายรัฐบาลอย่างเป็นรูปธรรม
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังเยี่ยมชมกระบวนการผลิตยางล้อ ณ โรงงานผลิตยางล้อบริษัท หวาอี้ กรุ๊ป (ประเทศไทย) จํากัด นิคมอุตสาหกรรมหลักชัยเมืองยาง อําเภอเมืองระยอง จังหวัดระยอง พร้อมด้วยนายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ และผู้บริหารหน่วยงานที่เกี่ยวข้อง ว่า “จากนโยบายของรัฐบาลที่ต้องการให้กระทรวงเกษตรและสหกรณ์ โดยการยางแห่งประเทศไทยซึ่งเป็นหน่วยงานหลักที่รับผิดชอบโดยตรง ได้พัฒนาวงการยางพาราของไทย ทั้งด้านเทคโนโลยีการผลิตผลิตภัณฑ์จากยางพาราให้มีคุณภาพมากยิ่งขึ้น การแก้ไขปัญหาราคายางพาราตกต่ํา รวมทั้งการส่งเสริมให้นํายางพารามาแปรรูปและใช้ภายในประเทศอย่างแพร่หลาย โดยภายหลังจากการหารือกับภาคเอกชนในวันนี้ จะมีการลงนาม MOU ระหว่างกระทรวงเกษตรและสหกรณ์ กับผู้ประกอบการด้านผลิตยางล้อ เพื่อส่งเสริมการผลิตยางล้อรถยนต์และส่งเสริมการใช้ยางล้อดังกล่าวในหน่วยงานภาครัฐ ซึ่งนอกจากจะเป็นการช่วยเหลือเกษตรกรผู้ปลูกยางในพื้นที่แล้ว ยังเตรียมมาตรการส่งออกยางพาราแปรรูปที่มีมูลค่าสูงกว่าการส่งออกยางแผ่นแบบเดิม เพื่อสร้างรายได้ให้แก่เกษตรกรอย่างยั่งยืน รวมทั้ง การแลกเปลี่ยนเรียนรู้นวัตกรรมและเทคโนโลยีการผลิตยางจากภาคเอกชนเพื่อนําไปต่อยอดให้แก่เกษตรกรต่อไปด้วย” รัฐมนตรีเกษตรฯ กล่าว
ในโอกาสนี้ รัฐมนตรีเกษตรฯ ได้เยี่ยมชมกระบวนการผลิตยางล้อ และพบปะเกษตรกรผู้ปลูกยางพาราในพื้นที่นิคมหลักชัยเมืองยาง จังหวัดระยอง และจังหวัดจันทบุรีที่มารอให้การต้อนรับกว่า 300 คนด้วย
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ ศิรินันท์ เยี่ยมชมพิพิธภัณฑ์ผ้าฯ หารือศูนย์ศิลปาชีพบางไทรฯ ร่วมผลักดันเพิ่มมูลค่าสิ่งทอไทยให้ตอบโจทย์ผู้ซื้อเป็นที่ยอมรับในสากล
วันอาทิตย์ที่ 10 ธันวาคม 2566
10/12/2566
ผู้ช่วยรัฐมนตรีฯ ศิรินันท์ เยี่ยมชมพิพิธภัณฑ์ผ้าฯ หารือศูนย์ศิลปาชีพบางไทรฯ ร่วมผลักดันเพิ่มมูลค่าสิ่งทอไทยให้ตอบโจทย์ผู้ซื้อเป็นที่ยอมรับในสากล
ผู้ช่วยรัฐมนตรีฯ ศิรินันท์ เยี่ยมชมพิพิธภัณฑ์ผ้าฯ หารือศูนย์ศิลปาชีพบางไทรฯ ร่วมผลักดันเพิ่มมูลค่าสิ่งทอไทยให้ตอบโจทย์ผู้ซื้อเป็นที่ยอมรับในสากล
เมื่อวันที่ 6 ธันวาคม 2566 นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม พร้อมด้วยนายภาสกร ชัยรัตน์ อธิบดีกรมส่งเสริมอุตสาหกรรม และ ดร.ชาญชัย สิริเกษมเลิศ ผู้อํานวยการสถาบันพัฒนาอุตสาหกรรมสิ่งทอ เยี่ยมชมพิพิธภัณฑ์ผ้า วัดพระแก้ว และร่วมหารือกับพลตรีเทพพงศ์ ทิพยจันทร์ รองผู้อํานวยการศูนย์ศิลปาชีพบางไทร ในสมเด็จพระนางเจ้าสิริกิติ์ พระบรมราชินีนาถ (ฝ่ายฝึกอบรม) และนางปิยวรา ทีขะระ เนตรน้อย ผู้อํานวยการพิพิพิธภัณฑ์ผ้าในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ณ พิพิธภัณฑ์ผ้า วัดพระแก้ว
ผู้ช่วยรัฐมนตรีฯ ศิรินันท์ กล่าวว่ากระทรวงอุตสาหกรรมมีกรมส่งเสริมอุตสาหกรรม ที่ส่งเสริมพัฒนาผู้ประกอบการและวิสาหกิจชุมชน ที่ให้คําปรึกษาแนะนําการพัฒนาผลิตภัณฑ์ การออกแบบบรรจุภัณฑ์ การทดสอบตลาด ที่จะช่วยเพิ่มมูลค่าสินค้า และมีสถาบันพัฒนาอุตสาหกรรมสิ่งทอที่ให้ความรู้และทดสอบด้านเส้นใย ผลักดันสู่การรับรองมาตรฐาน Thailand Textiles Tax ให้เป็นที่ยอมรับในสากล ทําให้การบริการประชาชนเป็นไปอย่างครบวงจร แต่ก็ยังต้องหาหน่วยงานภาคีเพื่อบูรณาการขับเคลื่อนให้เป็นเหมือน One Stop Service ด้านสิ่งทอ
การเข้าหารือในครั้งนี้เพื่อหาแนวทางในการขับเคลื่อนอุตสาหกรรมสิ่งทอ โดยรับคําปรึกษาจากผู้บริหารมูลนิธิส่งเสริมศิลปาชีพบางไทร ฯ และพิพิธภัณฑ์ผ้าฯ ที่มีความเชี่ยวชาญด้านเส้นใยสิ่งทอ มีองค์ความรู้ มีวัตถุดิบ และมีความใกล้ชิดกับประชาชน และเป็นการหารือเพื่อขับเคลื่อนใน 5 ด้าน ได้แก่ 1.ด้านครอบคลุมเส้นใย 2.ด้านมาตรฐาน 3.ด้านการออกแบบ 4.ด้านผลิตภัณฑ์ และ 5.ด้านการอนุรักษ์ ซึ่งในอนาคตอาจจะมีความร่วมมือกันอย่างจริงจัง เพื่อพัฒนาสิ่งทอให้เป็นซอฟต์พาวเวอร์ของไทยไปสู่เวทีโลก มีศักยภาพเป็นที่ยอมรับในสากล และสร้างรายได้ให้กับประชาชนและผู้ประกอบการให้เพิ่มมูลค่าสูงขึ้นในอนาคต
รัฐบาลไทย-ข่าวทำเนียบรัฐบาล-"รมช.อนุชา" ร่วมรายการพิเศษ “วันธรรมศาสตร์” เพื่อ รพ.ธรรมศาสตร์ฯ
วันอาทิตย์ที่ 10 ธันวาคม 2566
"รมช.อนุชา" ร่วมรายการพิเศษ “วันธรรมศาสตร์” เพื่อ รพ.ธรรมศาสตร์ฯ
"รมช.อนุชา" ร่วมรายการพิเศษ “วันธรรมศาสตร์” เพื่อ รพ.ธรรมศาสตร์ฯ
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ให้เกียรติเข้าร่วมในรายการพิเศษวันธรรมศาสตร์ 9 ตุลาคม 2566 เนื่องใน “วันธรรมศาสตร์” ณ ห้องส่ง 5 อาคารปฏิบัติการวิทยุและโทรทัศน์ สถานีโทรทัศน์ช่อง 9 MCOT HD จัดโดย สมาคมธรรมศาสตร์ในพระบรมราชูปถัมภ์ ซึ่งรายได้จากการบริจาค นําไปสนับสนุนให้กับโครงการจัดซื้ออุปกรณ์และเครื่องมือทางการแพทย์ ศูนย์การแพทย์ธรรมศาสตร์ โรงพยาบาลธรรมศาสตร์เฉลิมพระเกียรติ เพื่อประโยชน์ในการดูแลรักษาประชาชนต่อไป
สําหรับรายการพิเศษวันธรรมศาสตร์ฯ ออกอากาศทางสถานีโทรทัศน์ “ช่อง 9” MCOT HD ในคืนวันเสาร์ที่ 9 ธันวาคม ตั้งแต่เวลา 22.00 น. ไปจนถึง 24.00 น.